Ouers ‘moet opskud’ met plasing in skole | Netwerk24
Deur Jana Marx 31 Oktober 2019 08:24
Panyaza Lesufi, LUR van onderwys in Gauteng, het hom Woensdagmiddag tot Twitter gewend om ouers van leerlinge aan te jaag om skoleplasings te aanvaar of te verwerp, anders mag hulle dalk hul aansoeke by skole van hul keuse verbeur. Die sperdatum is Donderdag.
Lesufi het Woensdagmiddag getwiet sowat 77 000 ouers het nog nie op die departement se SMS’e met die toegewysde skole vir 2020 reageer nie.
Hy het verder getwiet 60 000 nuwe plekke vir leerlinge wat op die departement se stelsel gehang het, is Woensdag vrygestel.
Ouers wat hul gr. 1- of gr. 8-leerling vir 2020 moes inskryf, kon voorheen aanlyn vir skole van hul keuse aansoek doen. Die departement besluit egter by watter een van die moontlikhede die kinders geplaas word en doen dan vir die ouers ’n aanbod. Hoe nader ’n kind aan ’n skool woon, hoe groter is die kans om daar geplaas te word, maar plasings is ook onderhewig aan die skole se kapasiteit om leerlinge in te neem.
Die ouers kan die aanbod dan aanvaar of verwerp, met die hoop dat die departement dit kan heroorweeg.
Die departement het in ’n verklaring gesê as ouers nie die aanbod aanvaar of verwerp nie, word die stelsel oorlaai en weerhou dit ander ouers van die geleentheid om aanbiedinge te kry.
Indien ouers nie reageer nie, kan hulle eenvoudig die aanbiedinge verbeur en kan dit vir ander ouers aangebied word.
Lesufi het Woensdag aan eNCA gesê elke kind sal by een van sy skole van voorkeur geplaas word. Die departement het in ’n verklaring verseker alle leerlinge sal geplaas word.
“Ouers wat nie toegang tot die internet het nie, kan die skool of streekskantore besoek waar hulle bygestaan sal word om die aanbiedinge te aanvaar.”
1/3. URGENT UPDATE ON LEARNER PLACEMENTS:
There are around 77 000 parents who have neither declined or accepted our offers, so they are about forfeit their places @EducationGP @Steve_Mabona @GDE_Admissions
— Panyaza Lesufi (@Lesufi) October 30, 2019
2/3: URGENT UPDATE ON LEARNER PLACEMENTS:
Today, we’ve released 60000 new learner places through SMSs to parents who’s status were ‘pending’ on our system. Please check the SMS or email and log on your online system and accept the offer urgently @Steve_Mabona @EducationGP
3/3 URGENT UPDATE ON LEARNER PLACEMENTS:
Today, we’ve summoned all our districts and school admissions staff members to head office so that they can resolve all outstanding placements and to further treat parents with compassion and not to be rude towards parents. @EducationGP